SABINA วิ่ง 5% โบรกชี้ยอดขายในปท.-ตปท.เด่น หนุนผลงานปีนี้โตต่อ เคาะเป้า 27.25 บ.
SABINA บวก 5% โบรกชี้ยอดขายในปท.-ตปท.เด่น จากมาตรการรัฐและสถานการณ์โควิดดีขึ้น หนุนผลงานปีนี้โตต่อ แนะนำเก็งกำไร ราคาเป้าหมาย 27.25 บ.
SABINA บวก 5% โบรกชี้ยอดขายในปท.-ตปท.เด่น จากมาตรการรัฐและสถานการณ์โควิดดีขึ้น หนุนผลงานปีนี้โตต่อ แนะนำเก็งกำไร ราคาเป้าหมาย 27.25 บ.
1 มิ.ย. 2565

ผู้สื่อข่าวรายงานว่าวันนี้ (1 มิ.ย.2565) ราคาหุ้น บริษัท ซาบีน่า จำกัด (มหาชน) หรือ SABINA ณ เวลา 10:47 น. อยู่ที่ระดับ 24.90 บาท เพิ่มขึ้น 1.20 บาท หรือ 5.06% โดยทำจุดสูงสุดที่ 25.25 บาท และทำจุดต่ำสุดที่ 23.70 บาท ด้วยมูลค่าการซื้อขาย 59.01 ล้านบาท

บริษัทหลักทรัพย์ คิงส์ฟอร์ด จำกัด ระบุในบทวิเคราะห์ว่า ภาพรวมผลการดําเนินงานในปีนี้มีโอกาสฟื้นตัวต่อเนื่องตามกําลังซื้อของผู้บริโภคผ่านการกระตุ้นจากโครงการต่างๆของภาครัฐฯ และสถานการณ์การระบาดของ Covid-19 ที่ดีขึ้น ตามลำดับทั้งในไทย และ ต่างประเทศ (โดยเฉพาะเวียดนาม และ ฟิลิปปินส์) โดยตลาดคาด EPS ปี 2565 ที่ 1.10 บาท/หุ้น จาก 0.85 บาท/หุ้น ในปีก่อน
ด้าน SABINA เองวางเป้ายอดขายปีนี้จะเติบโต 20% จากงวดเดียวกันของปีก่อน กลับไปใกล้เคียงกับระดับสูงสุดที่ทำไว้ในปี 2562 โดยในแง่ของช่องทางการขายทั้ง 3 ช่องทาง คือ 1.ช่องทางการขายแบรนด์ในประเทศ (Retail Business) จะสามารถเติบโตได้ 20%, 2.ช่องทางขายแบบไม่มีหน้าร้าน จะสามารถเติบโตได้ 20%, 3.ช่องทางการรับผลิต (OEM) จะสามารถเติบโตได้ 10% ดังนั้นแนะนำ “เก็งกำไร” ราคาเป้าหมาย 27.25 บาท